নীরবতা ভেঙে পদপিষ্টে মৃতদের পরিবারের পাশে দাঁড়াল RCB

ওয়েব ডেস্ক: দীর্ঘ অপেক্ষা শেষে ২০২৫-এ আইপিএল (IPL) চ্যাম্পিয়ন হয়েছে রয়্যাল চ্যালেঞ্জার্স বেঙ্গালুরু (Royal Challengers Bengaluru) । তবে বেঙ্গালুরুর ট্রফি জয়ের আনন্দ বেশিক্ষণ স্থায়ী হয়নি। কারণ, ৪ জুন বেঙ্গালুরুর এম চিন্নাস্বামী স্টেডিয়ামে আইপিএল ট্রফি জয়ের উৎসবে পদপিষ্টের (M Chinnaswamy Stadium Stampede) ঘটনায় প্রাণ হারিয়েছিলেন ১১ জন সমর্থক। দীর্ঘ নীরবতার পর অবশেষে নিহতদের পরিবারের পাশে দাঁড়াল রয়্যাল চ্যালেঞ্জার্স বেঙ্গালুরু। প্রতিটি পরিবারকে ২৫ লক্ষ টাকা করে আর্থিক সাহায্য (Financial Aid) দেওয়ার ঘোষণা করেছে আইপিএল-এর এই ফ্র্যাঞ্চাইজি।

ঘটনার প্রায় তিন মাস পর আরসিবি আনুষ্ঠানিক একটি বিবৃতি জারি করে লিখেছে, “৪ জুন আমাদের হৃদয় ভেঙে গিয়েছিল। আরসিবি পরিবারের ১১ জন সদস্যকে হারিয়েছি আমরা। তাঁরা আমাদের শহর, সম্প্রদায় এবং দলের অবিচ্ছেদ্য অংশ ছিলেন। তাঁদের অনুপস্থিতি আমাদের প্রত্যেককে কষ্ট দিচ্ছে। এই শূন্যতা পূরণ করা সম্ভব নয়। তবে প্রথম পদক্ষেপ হিসেবে তাঁদের পরিবারের পাশে দাঁড়াতে আমরা ২৫ লক্ষ টাকা করে সাহায্য দিচ্ছি।”

আরও পড়ুন: ভারতীয় শিবিরে চালু হচ্ছে ব্রঙ্কো টেস্ট, তা নিয়ে শুরু বিতর্ক!

এর আগে গত বৃহস্পতিবার ‘আরসিবি কেয়ার্স’ (RCB Cares) নামে একটি নতুন উদ্যোগের সূচনা করে ফ্র্যাঞ্চাইজি জানায়, এই নীরবতা ছিল শোকপালনের জন্য। বিবৃতিতে আরসিবি আরও জানায়, “৪ জুন আমাদের ভেঙে দিয়েছে। নীরবতার মধ্যে আমরা শোক পালন করেছি, শুনেছি, বুঝেছি। ধীরে ধীরে তৈরি করেছি এক নতুন পথ—‘আরসিবি কেয়ার্স’। এটি শুধুমাত্র সমর্থকদের জন্য একটি প্ল্যাটফর্ম, যেখানে আনন্দের পাশাপাশি থাকবে যত্ন ও সহমর্মিতা।”

𝗥𝗖𝗕 𝗖𝗮𝗿𝗲𝘀: 𝗢𝗳𝗳𝗶𝗰𝗶𝗮𝗹 𝗔𝗻𝗻𝗼𝘂𝗻𝗰𝗲𝗺𝗲𝗻𝘁

Our hearts broke on June 4, 2025.

We lost eleven members of the RCB family. They were part of us. Part of what makes our city, our community & our team unique. Their absence will echo in the memories of each one of… pic.twitter.com/1hALMHZ6os

— Royal Challengers Bengaluru (@RCBTweets) August 30, 2025

বিরাট কোহলির দল আরও জানিয়েছে, ভবিষ্যতে এই উদ্যোগের মাধ্যমে সমর্থকদের পাশে দাঁড়ানো ও তাঁদের প্রতি দায়বদ্ধতা পালন করাই হবে আরসিবির প্রধান লক্ষ্য।